## ΝΟΜΟΣ ΥΠ’ ΑΡΙΘ. 801

*Περί ιδρύσεως παρά τη Ακαδημία Αθηνών Κέντρου Ερεύνης της Ελληνικής*

*Κοινωνίας*

*Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ*

*Ψηφισάμενοι ομοφώνως μετά της Βουλής, απεφασίσαμεν:*

*Άρθρον 1*

*Ίδρυσις – Σκοπός*

1. Ιδρύεται παρά τη Ακαδημία Αθηνών Κέντρον Ερεύνης της Ελληνικής Κοινωνίας, το οποίον έχει ως σκοπόν:

*α) την συστηματικήν και εις βάθος έρευναν της ελληνικής κοινωνίας διαχρονικώς και συγχρονικώς, β) την εν γένει κοινωνικήν έρευναν διά την προαγωγήν και ανάπτυξιν των Κοινωνικών Επιστημών, γ) την συνεργασίαν με ξένας Ακαδημίας και συγγενή ιδρύματα επί θεμάτων Κοινωνικών Επιστημών και επί δημοσιευμάτων διεθνούς ενδιαφέροντος.*

1. *Οι σκοποί του Κέντρου δύνανται να πραγματοποιηθούν: α) διά της*

*διενεργείας ερευνών υπό των συντακτών του Κέντρου Ερευνών επί θεμάτων γενικωτέρου ενδιαφέροντος εις τον τομέα της Ελληνικής Κοινωνίας και διά της δημοσιεύσεως των πορισμάτων των ερευνών τούτων, β) διά της συγγραφής υπό των συντακτών του Κέντρου μελετών επί θεμάτων των Κοινωνικών Επιστημών, διά της διερευνήσεως στοιχείων της Ελληνικής Κοινωνίας και της δημοσιεύσεως αυτών, γ) διά της συναγωγής βιβλιογραφίας και της δημιουργίας Αρχείου δεδομένων, εις ό θα συγκεντρούνται στοιχεία και πληροφορίαι επί θεμάτων της Ελληνικής Κοινωνίας.*

1. *Το Κέντρον είναι επιστημονικόν τμήμα της Ακαδημίας Αθηνών, υπαγόμενον εις την τάξιν των Ηθικών και Πολιτικών Επιστημών αυτής.*
2. *Αι διατάξεις των παραγρ. 2,3 και 4 του άρθρου 2 του Ν.Δ. 4545/1966 «περί τροποποιήσεως και συμπληρώσεως των περί της Ακαδημίας Αθηνών ισχυουσών διατάξεων» εφαρμόζονται και επί του διά του παρόντος ιδρυομένου Κέντρου.*

*Άρθρον 2*

*Προσωπικόν του Κέντρου*

*…*

*Άρθρον 3*

*Έναρξις ισχύος*

*Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως.*

*Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς δημοσιευθήτω διά της Εφημερίδος της Κυβερνήσεως και εκτελεσθήτω ως Νόμος του Κράτους.*

### Εν Αθήναις τη 1 Αυγούστου 1978

*Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ*

*ΚΩΝΣΤΑΝΤΙΝΟΣ Δ. ΤΣΑΤΣΟΣ*

*ΟΙ ΥΠΟΥΡΓΟΙ*

####  ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ

 *ΚΩΝΣΤ. ΣΤΕΦΑΝΟΠΟΥΛΟΣ ΑΘ. ΚΑΝΕΛΛΟΠΟΥΛΟΣ*

##### ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

*ΙΩΑΝΝΗΣ ΒΑΡΒΙΤΣΙΩΤΗΣ*

*Εθεωρήθη και ετέθη η μεγάλη του Κράτους σφραγίς*

*Εν Αθήναις τη 3 Αυγούστου 1978*

*Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ*

*ΓΕΩΡΓΙΟΣ ΣΤΑΜΑΤΗΣ*